Source: http://ec.europa.eu/civiljustice/serv_doc/serv_doc_fin_mt.htm
Timestamp: 2017-06-25 07:57:31+00:00
Document Index: 7096

Matched Legal Cases: ['qorti ', 'qorti\n', 'qorti ', 'qorti ', 'qorti ', 'Qorti ', 'qorti ', 'qorti\n', 'qorti ', 'qorti ', 'qorti ']

Kummissjoni Ewropea - Network gudizzjarju ewropew - Servizz tad-dokumenti - Finlandja
> Servizz tad-dokumenti
> Finlandja
L-aħħar aġġornament: 06-11-2006
Servizz tad-dokumenti - FinlandjaDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
X’inhi t-tifsira prattika tat-terminu legali “notifika ta’ dokumenti”? Għaliex jeżistu regolamenti speċifiċi dwar in-notifika ta’ dokumenti? 2.
Liema dokumenti jeħtieġu li jiġu nnotifikati b'mod uffiċjali? 3.
Min huwa responsabbli sabiex issir in-notifika ta' dokument? 4.
Fil-prattika, kif isseħħ notifika ta’ dokument? 5.
X'jiġri jekk b'eċċezzjoni ma jkunx possibbli li ssir in-notifika ta’ dokumenti personalment lill-persuna li d-dokumenti huma indirizzati lilha (eżempju meta l-persuna ma tkunx id-dar)? 6.
Hemm evidenza bil-miktub li n-notifika ta’ dokumenti tkun saret? 7.
X'inhuma l-konsegwenzi jekk xi ħaġa tmur ħażin u l-persuna li d-dokumenti huma indirizzati lilha ma tirċivix id-dokumenti jew jekk, il-proċedura tan-notifika tad-dokument issir bi ksur tal-liħi? Tista' n-notifika tad-dokument tibqa' meqjusa bħala valida jew id-dokument għandu jiġi nnotifikat mill-ġdid? 8.
In-notifika ta' dokument hija fuq ħlas u jekk dan huwa l-każ, kemm hu dan il-ħlas? 1. X’inhi t-tifsira prattika tat-terminu legali “notifika ta’ dokumenti”? Għaliex jeżistu regolamenti speċifiċi dwar in-notifika ta’ dokumenti?
‘Notifika’ tfisser li persuna speċifika titwasslilha notifika
(dokument) b'mod li jista' jiġi vverifikat u f'konformità mal-forma
stabbilita fil-liġi. L-għan tar-regolamenti li għandhom x'jaqsmu ma' notifika
huwa li jiġi żgurat li n-notifika tkun waslet għand il-persuna msemmija b'mod
kredibbli u b'mod li jkun jista' jiġi vverifikat. 2. Liema dokumenti jeħtieġu li jiġu nnotifikati b'mod uffiċjali?
Dawn id-dokumenti huma, bħala regola, dokumenti li huma relatati
mal-qorti, eż. taħrik u talbiet għal xhieda. Il-ħtieġa għal notifika
uffiċjali tista' tiġi applikata wkoll għal dokumenti għajr dokumenti relatati
ma' ġuri, eż. testmenti. 3. Min huwa responsabbli sabiex issir in-notifika ta' dokument?
F'kawża, normalment hija l-qorti li tamministra n-notifika. Il-qorti
tista', fuq talba ta’ persuna li għandha interess fil-kwistjoni, tafda
n-notifika lil dik il-persuna jekk il-qorti tqis li hemm raġuni li tista'
tiġi ġġustifikata għal dan. Fi kwistjonijiet oħra, in-notifika hi r-responsabbiltà tal-parti li
fl-interess tagħha tkun qegħda ssir in-notifika.
4. Fil-prattika, kif isseħħ notifika ta’ dokument?
Meta qorti tal-ġustizzja tkun responsabbli għan-notifika f'kawża, in-notifika
ssir primarjament permezz tas-servizz postali. L-ittra tista' tasal jew
b'nota ta' rċevuta fl-uffiċċju postali jew direttament fir-residenza tal-persuna
lil min hija indirizzata, f'liema każ, in-nota ta' rċevuta fuq l-envelopp
għandha tintradd lura lill-qorti. In-notifika relatata mad-dokumenti ta'
kawża għajr taħrik tista' ssir ukoll billi d-dokument jintbagħat bħala ittra
ordinarja fl-indirizz mogħti lill-qorti mill-persuna li għandha interess.
Jekk ikun hemm il-probabbiltà li n-notifika bil-posta ma tirnexxix jew jekk
ir-responsabbiltà tan-notifika tkun ġiet fdata f'idejn persuna li għandha
interess fil-kwistjoni, in-notifika għandha ssir mill-bailiff. Fuq
In-notifiki ta’ dokumenti għajr dokumenti ta' ġuri għandu jsir mill-bailiff
fuq talba minn awtorità jew persuna responsabbli. 5. X'jiġri jekk b'eċċezzjoni ma jkunx possibbli li ssir in-notifika ta’ dokumenti personalment lill-persuna li d-dokumenti huma indirizzati lilha (eżempju meta l-persuna ma tkunx id-dar)?
F'każ ċivili, it-taħrika tista’ tiġi notifikatabilli l-persuna
awtorizzata għal dan l-inkraigu taċċetta d-dokumenti. Jekk il-kwistjoni
nvoluta hija dik li titwassal notifika matul kawża, ta' dokument għajr
taħrika, u jekk il-persuna lil min hija indirizzata d-dokument hija
rrappreżentata minn avukat, id-dokument jista' jitwassal lill-avukat.
Madankollu, dokument li jkun qiegħed jobbliga lil xi ħadd biex jippreżenta
ruħu quddiem il-Qorti tal-Ġustizzja in
persona jew li jagħmel xi ħaġa personalment, id-dokument għandu jitwassal
lil dik il-persuna stess.
Jekk persuna, li l-post ta' residenza tagħha fil-Finlandja jkun
magħruf, tevita li tirċievi n-notifika, il-bailiff jista' jwettaq
it-twassil tan-notifika bħala 'l hekk imsejjaħ twassil sostitut tan-notifika.
B'dan il-mezz, id-dokumenti jiġu ppreżentati lil xi ħadd li jkollu aktar minn
15-il sena u li jkun jappartieni għall-istess dar jew (jekk il-persuna lil
min tkun indirizzata n-notifika tmexxi negozju) lil xi ħadd impjegat
fin-negozju tagħha. Jekk anki dawn il-persuni ma jkunux jistgħu jiġu
kkuntattjati, id-dokumenti jistgħu jitgħaddew lill-pulizijia. Il-bailiff
huwa meħtieġ jinforma b'dan bil-posta lill-persuna lil min tkun indirizzata
n-notifika .
Jekk l-informazzjoni dwar fejn tgħix il-persuna lil min tkun indirizzata
n-notifika ma tkunx magħrufa, il-qorti tal-ġustizzja twassal in-notifika
billi tagħmel dikjarazzjoni dwar dan. Dan ifisser it-tpoġġija
tad-dikjarazzjoni dwar il-kwistjoni fil-Gazzetta Uffiċjali u (jekk il-qorti
tal-ġustizzja tiddeċiedi hekk) f'gazzetta wkoll. Barra minn hekk,
id-dokumenti jipoġġew fuq il-bord ta’ l-avviżi tal-qorti tal-ġustizzja.
6. Hemm evidenza bil-miktub li n-notifika ta’ dokumenti tkun saret?
Il-bailiff joħroġ ċertifikat tat-twassil tan-notifika mwettaq
mill-bailiff. Jingħata ċertifikat ukoll għat-twassil ta' notifika
permezz tas-servizz postali.
7. X'inhuma l-konsegwenzi jekk xi ħaġa tmur ħażin u l-persuna li d-dokumenti huma indirizzati lilha ma tirċivix id-dokumenti jew jekk, il-proċedura tan-notifika tad-dokument issir bi ksur tal-liħi? Tista' n-notifika tad-dokument tibqa' meqjusa bħala valida jew id-dokument għandu jiġi nnotifikat mill-ġdid?
Jekk in-notifika ma tkunx saret kif suppost u l-parti ma tidhirx
quddiem il-qorti tal-ġustizzja jew ma tipprovdix ir-risposta bil-miktub
mitluba minnha, in-notifika għandha ssir mill-ġdid. Madankollu, ma jkunx hemm
bżonn li n-notifika ssir mill-ġdid jekk l-iżball ikun wieħed minuri. Jekk il-parti involuta fil-kwistjoni tressaq pretensjoni li n-notifika
ma saritx kif suppost, is-smigħ tal-kwistjoni għandu jiġi sospiż sakemm dan
ma jitqiesx mhux meħtieġ minħabba li l-iżball ikun wieħed minuri. 8. In-notifika ta' dokument hija fuq ħlas u jekk dan huwa l-każ, kemm hu dan il-ħlas?
In-notifika ta' dokument tiswa 25 euro. Madankollu, ebda ħlas ma huwa mitlub meta l-qorti tal-ġustizzja tkun
responsabbli għan-notifika. Ma hemm ebda ħlas ukoll involut meta n-notifika ssir
bħala assistenza esekuttiva għal awtorità ta' pajjiż barrani. Il-liġi
tippreskrivi wkoll xi eċċezzjonijiet oħra meta ma jkunx hemm ħlas mitlub. Aktar tagħrif
Tiedoksianto ulkomaille (Ministeru tal-Ġustizzja) - - « Servizz tad-dokumenti - Informazzjoni Ġenerali | Finlandja - Informazzjoni Ġenerali »